CELEX: 32011R0425
Language: sl
Date: 2011-04-29 00:00:00
Title: Izvedbena uredba Komisije (EU) št. 425/2011 z dne 29. aprila 2011 o določitvi koeficienta dodeljevanja, ki se bo uporabil za zahtevke za izvozna dovoljenja za izvoz nekaterih mlečnih izdelkov v Dominikansko republiko v okviru kvote iz Uredbe (ES) št. 1187/2009

30.4.2011   
            
            
               SL
            
            
               Uradni list Evropske unije
            
            
               L 111/16
            
         IZVEDBENA UREDBA KOMISIJE (EU) št. 425/2011
   z dne 29. aprila 2011
   o določitvi koeficienta dodeljevanja, ki se bo uporabil za zahtevke za izvozna dovoljenja za izvoz nekaterih mlečnih izdelkov v Dominikansko republiko v okviru kvote iz Uredbe (ES) št. 1187/2009
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Uredbe Sveta (ES) št. 1234/2007 z dne 22. oktobra 2007 o vzpostavitvi skupne ureditve kmetijskih trgov in o posebnih določbah za nekatere kmetijske proizvode (Uredba o enotni SUT) (1),
   ob upoštevanju Uredbe Komisije (ES) št. 1187/2009 z dne 27. novembra 2009 o posebnih podrobnih pravilih za uporabo Uredbe Sveta (ES) št. 1234/2007 glede izvoznih dovoljenj in izvoznih nadomestil za mleko in mlečne izdelke (2) ter zlasti člena 31(2) Uredbe,
   ob upoštevanju naslednjega:
   
               (1)
            
            
               Oddelek 3 poglavja III Uredbe (ES) št. 1187/2009 določa postopek za dodeljevanje izvoznih dovoljenj za izvoz nekaterih mlečnih izdelkov v Dominikansko republiko v okviru kvote, odprte za to državo.
            
         
               (2)
            
            
               Količine v zahtevkih, vloženih za kvotno leto 2011/2012, so manjše od količin, ki so na voljo. Zato je primerno v skladu s četrtim pododstavkom člena 31(2) Uredbe (ES) št. 1187/2009 dodeliti preostale količine. Izvozna dovoljenja za preostale količine se lahko izdajo, če je zadevni nosilec dejavnosti pristojni organ obvestil o sprejetih količinah in če je zainteresirani nosilec dejavnosti položil ustrezno varščino –
            
         SPREJELA NASLEDNJO UREDBO:
   Člen 1
   Zahtevki za izvozna dovoljenja, vloženi od 1. aprila do 10. aprila 2011 za kvotno obdobje od 1. julija 2011 do 30. junija 2012, se sprejmejo.
   Količine v zahtevkih za izvozna dovoljenja iz prvega odstavka tega člena za proizvode iz člena 27(2) Uredbe (ES) št. 1187/2009 se pomnožijo z naslednjima koeficientoma dodeljevanja:
   
               —
            
            
               1,160149 za zahtevke, vložene za del kvote iz člena 28(1)(a) Uredbe (ES) št. 1187/2009,
            
         
               —
            
            
               1,311859 za zahtevke, vložene za del kvote iz člena 28(1)(b) Uredbe (ES) št. 1187/2009.
            
         Izvozna dovoljenja za količine, ki presegajo količine v zahtevkih in ki so dodeljene v skladu s koeficientoma iz drugega odstavka, se izdajo po sprejetju s strani nosilca dejavnosti v enem tednu od dneva objave te uredbe in po položitvi predpisane varščine.
   Člen 2
   Ta uredba začne veljati tretji dan po objavi v Uradnem listu Evropske unije.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 29. aprila 2011
      
         
            Za Komisijo V imenu predsednika
         
         José Manuel SILVA RODRÍGUEZ
         
            Generalni direktor za kmetijstvo in razvoj podeželja
         
      
   
   
      (1)  UL L 299, 16.11.2007, str. 1.
   
      (2)  UL L 318, 4.12.2009, str. 1.